**Specifičnosti u provedbi postupaka javne nabave na projektima financiranim iz sredstava Europske unije: kako postaviti uvjete sposobnosti i ENP kriterije te kako ocijeniti ponude kroz prizmu elemenata nepravilnosti**

**Datum/Vrijeme**

21.5.2020 –  
*9:00 – 16:30*

**Kategorija**

* Edukacije | sve kategorije
* Javna nabava

**Lokacija**

Projekt jednako razvoj d.o.o.

Uvod u problematiku teme

Kada govorimo o nabavama na EU projektima korisnike EU projekata možemo podijeliti u dvije kategorije – oni koji su obvezni primjenjivati Zakon o javnoj nabavi (NN 120/16) i oni koji su obvezni primjenjivati Pravila o provedbi postupaka nabava za neobveznike Zakona o javnoj nabavi.

Za provođenje uspješne nabave dionici nabave trebaju imati specifična znanja i vještine s kojima se ne susreću u svom uobičajenom radnom okruženju. U kontekstu EU projekata nesnalaženje u specifičnim pravilima nabave dovodi i do dodatnog značajnog rizika nevaljanih postupaka nabave, financijskih korekcija bespovratnih sredstava odnosno do neprihvatljivosti troškova, što u konačnici može i ugroziti cjelokupni projekt.

Pravila nabave, neovisno o tome radi li se o pravilima Zakona o javnoj nabavi ili pravilima nabave na EU projektima, podložna su stalnim promjenama. Takvo dinamično okruženje traži pravodobno posjedovanje aktualnih informacija i rješenja koja dovode do uspješnog savladavanja nabavnih pravila.

Na programu Vam kroz analizu sličnosti i razlika ovih pravila dajemo priliku učiti kroz primjere kako ispravno primijeniti načela javne nabave te kako na prihvatljiv način formulirati osnovne uvjete koje ponuditelji moraju ispuniti.

Zašto pohađati?

* Temeljna znanja o javnoj nabavi dodatno se proširuju upoznavanjem sa specifičnim pravilima koji se javljaju u provedbi postupaka nabava u EU projektima.
* Edukacija daje prikaz kompletnog ciklusa nabave stavljajući naglasak na najvažnije točke – rizike koji se uobičajeno javljaju u postupcima nabave.
* Program je utemeljen na vježbama i interaktivnom pristupu, jer takav način rada doprinosi boljem razumijevanju problematike, te postavljanju pitanja i pružanju odgovora na probleme koji proizlaze iz prakse.
* Na edukaciji se obrađuju primjeri nepravilnosti koje se odnose na javnu nabavu, a koji dovode do neprihvatljivih troškova i financijskih korekcija.
* Stručnjaci koji izvode seminar dolaze iz PJR tima koji ima iskustvo s više od 500 postupaka javne nabave, kao voditelji postupaka ili savjetnici naručitelja ili kao stručnjaci koji procjenjuju nepravilnosti u nabavi.

Ova edukacija omogućuje Vam da, uz nužan teoretski okvir, kroz ekstenzivne praktične vježbe naučite kako provesti svoje postupke javne nabave usluga, robe i radova.

Ciljne skupine

Edukacija je namijenjena:

* prvenstveno nositeljima certifikata u javnoj nabavi, koji svoja znanja žele proširiti i u područje nabave u EU projektima,
* korisnicima EU projekata i svima uključenima u bio koji aspekt planiranja, razvoja i provedbe EU projekata,
* svima drugima koje zanima uspješna provedba EU projekata u dijelu teme javne nabave, bez koje se ni jedan EU projekt ne može provesti uspješno.

**DNEVNI RASPORED**

|  |  |
| --- | --- |
| **9:00 – 10:30** | Zakon o javnoj nabavi i projekti EU   * Zakonodavni i institucionalni okvir sustava javne nabave na projektima financiranim iz sredstava EU * Načela javne nabave i primjena u praksi – ključ uspješne nabave * Vježba: kršenje načela javne nabave |
| **10:30-10:45** | Pauza za kavu |
| **10:45-12:15** | Postupci javne nabave   * Specifična pravila za provedbu projekata financiranih sredstvima EU * Ključne sličnosti i razlike Zakona o javnoj nabavi i pravila za pripremu i provedbu projekata financiranih iz sredstava EU u odnosu na odabir postupka, obvezne i ostale razloge isključenja natjecatelja ili ponuditelja, uvjeti i dokazi sposobnosti |
| **12:15-13:00** | Pauza za ručak |
| **13:00-14:30** | Javna nabava i projekti EU   * Relevantna praksa Državne komisije za kontrolu postupaka javne nabave Republike Hrvatske * Odnos donesenih Rješenja Državne komisije za kontrolu postupaka javne nabave RH i pravila javne nabave na EU projektima |
| **14:30-14:45** | Pauza za kavu |
| **14:45-16:15** | Nepravilnosti u javnoj nabavi   * Nepravilnosti u kojima se određuje financijska korekcija – obveznici Zakona o javnoj nabavi * Nepravilnosti u kojima se određuje financijska korekcija – nabave koje provode neobveznici Zakona o javnoj nabavi * Povezanost i relevantnost u odnosu na Zakon o javnoj nabavi i praksu Državne komisije za kontrolu postupaka javne nabave Republike Hrvatske |



U kotizaciju je uključeno

* Radni materijali edukacije (prezentacija predavanja, primjeri, vježbe, rješenja i sl.)
* Sažetak rezultata istraživanja PJR-a o spremnosti RH za primjenu novih direktiva u području javne nabave
* Sažetak analize stanja u sustavu javne nabave provedene u sklopu projekta: „Jačanje administrativnih kapaciteta u sustavu javne nabave RH sa naglaskom na kriterij ekonomski najpovoljnije ponude“
* Publikacija: „Zbornik stručnih članaka o javnoj nabavi“
* „Strip za početnike u EU fondovima“
* Sažetak: „Rezultati istraživanja EUčinkovitost, ili kako smo proveli EU fondove“
* Osvježenje pod pauzama

**KOMBINACIJA EDUKACIJE I SASTANKA**: S obzirom da se edukacije održavaju u edukacijskoj dvorani PJR-a, dolazak na edukaciju može se kombinirati s individualnim razgovorom s PJR stručnjacima na sljedeće načine:

* s intervjuom temeljem kojega radimo besplatnu procjenu potencijala pojedine organizacije za EU fondove ili savjetovanjem oko sukladnosti pojedine ideje s natječajem za EU sredstva
* sa savjetovanjem oko individualnih potreba pojedine organizacije za profesionalnom stručnom podrškom ili personaliziranim sastavljanjem in-house programa usavršavanja temeljem točnih potreba organizacije.